Anunţ juridic important

|

52009PC0355

Propunere de decizie a Consiliului privind încheierea unui acord sub forma unui schimb de scrisori între Comunitatea Europeană şi Brazilia  /* COM/2009/0355 final - ACC 2009/0095 */

	[pic] | COMISIA COMUNITĂŢILOR EUROPENE |Bruxelles, 10.7.2009COM(2009) 355 final2009/0095 (ACC)Propunere deDECIZIE A CONSILIULUIprivind încheierea unui acord sub forma unui schimb de scrisori între Comunitatea Europeană și BraziliaEXPUNERE DE MOTIVE1. Odată cu aderarea Republicii Bulgaria și României, CE și-a extins uniunea vamală. Prin urmare, Comunității Europene îi revine obligația, în conformitate cu normele OMC [articolul XXIV alineatul (6) din GATT], să deschidă negocieri cu țări terțe care au drepturi de negociere în listele de angajamente ale oricăruia dintre noile state membre pentru a ajunge la un acord privind ajustările compensatorii. Aceste ajustări sunt necesare în cazul în care adoptarea regimului tarifar extern al CE duce la o creștere a tarifelor peste nivelul pentru care noul stat membru s-a angajat în cadrul OMC, „ținându-se totodată seama în mod corespunzător de reducerile de taxe vamale de la aceeași poziție tarifară făcute de alte entități constitutive ale uniunii vamale cu ocazia constituirii acesteia”.2. La 29 ianuarie 2007, Consiliul a autorizat Comisia să deschidă negocierile în temeiul articolului XXIV alineatul (6) din GATT 1994 (propunerea COM 16703/06 WTO 270).3. Comisia a negociat cu membrii OMC, deținători de drepturi de negociere, cu privire la retragerea unor concesii specifice legate de retragerea listelor de angajamente ale Republicii Bulgaria și ale României în cadrul procesului lor de aderare la Comunitatea Europeană.4. Comisia a purtat negocieri în consultare cu comitetul instituit prin articolul 133 din tratat și în conformitate cu directivele de negociere adoptate de Consiliu.5. Negocierile au dus la un acord sub forma unui schimb de scrisori cu Brazilia.6. Prezenta propunere invită Consiliul să aprobe acest acord.2009/0095 (ACC)Propunere deDECIZIE A CONSILIULUIprivind încheierea unui acord sub forma unui schimb de scrisori între Comunitatea Europeană și BraziliaCONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:1. La 29 ianuarie 2007, Consiliul a autorizat Comisia să deschidă negocieri cu anumite state membre ale OMC în temeiul articolului XXIV alineatul (6) din GATT 1994, în cadrul procesului de aderare la Comunitatea Europeană a Republicii Bulgaria și a României.2. Comisia a purtat negocieri în consultare cu comitetul instituit prin articolul 133 din tratat și în conformitate cu directivele de negociere adoptate de Consiliu.3. Comisia a finalizat negocierile pentru încheierea unui acord sub forma unui schimb de scrisori între Comunitatea Europeană și Brazilia. Acordul ar trebui aprobat.4. Măsurile necesare pentru punerea în aplicare a prezentei decizii ar trebui să fie adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor de exercitare a competențelor de executare conferite Comisiei[1],ADOPTĂ PREZENTA DECIZIE:Articolul 1În numele Comunității, se aprobă Acordul sub forma unui schimb de scrisori între Comunitatea Europeană și Brazilia referitor la încheierea negocierilor purtate în temeiul articolului XXIV alineatul (6) din GATT în ceea ce privește retragerea concesiilor specifice legate de retragerea listelor de angajamente ale Republicii Bulgaria și ale României în cadrul procesului lor de aderare la Uniunea Europeană.Textul acordului se anexează la prezenta decizie.Articolul 2Normele de aplicare a acordului se adoptă în conformitate cu procedura prevăzută la articolul 195 alineatul (2) din Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”)[2].Articolul 3Președintele Consiliului este autorizat să desemneze persoana (persoanele) împuternicită(e) să semneze acordul sub forma unui schimb de scrisori menționat la articolul 1, care are drept efect angajarea Comunității.Prezenta decizie se adresează statelor membre.Adoptată la Bruxelles, […]Pentru Consiliu,Președintele[…]ACORDACORD SUB FORMA UNUI SCHIMB DE SCRISORIîntre Comunitatea Europeană și Brazilia în temeiul articolului XXIV alineatul (6) și articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului lor de aderare la Uniunea EuropeanăA. Scrisoare din partea Comunității EuropeneLocul, dataStimate domnule,În urma negocierilor purtate în temeiul articolului XXIV alineatul (6) și articolului XXVIII din Acordul General pentru Tarife și Comerț 1994 (GATT) referitor la modificarea listelor de angajamente ale Republicii Bulgaria și ale României în cadrul procesului lor de aderare la Uniunea Europeană, Comunitatea Europeană și Brazilia convin după cum urmează:Comunitatea Europeană va include în lista sa de angajamente, pentru teritoriul vamal al CE 27, următoarele modificări:Includerea în lista de angajamente CE-27 a concesiilor cuprinse în lista de angajamente CE-25.La pozițiile tarifare 0201 3000, 0202 3090, 0206 1095 și 0206 2991 se adaugă 5 000 t la volumul aferent Braziliei în cadrul contingentului tarifar comunitar „carne dezosată de calitate superioară de animale din specia bovine, proaspătă, refrigerată sau congelată”, menținându-se contingentul actual de 20%.La poziția tarifară 0202 3090 se adaugă 9 000 t ( erga omnes ) în cadrul contingentului tarifar comunitar „carne de animale din specia bovine, congelată”, menținându-se contingentul actual de 20% sau de 20% + 45% din nivelul specific al taxei.La poziția tarifară 0207 1410 se adaugă 2 500 t la volumul aferent Braziliei în cadrul contingentului tarifar comunitar „bucăți de carne de cocoși și de găini”, menținându-se contingentul actual de 0%.La poziția tarifară 0207 2710, se creează un volum aferent unei țări (Brazilia) de 2 500 t în cadrul contingentului tarifar comunitar „bucăți de carne de curcani și de curci, congelate”, menținându-se contingentul actual de 0%.La poziția tarifară 1701 1110 se adaugă 300 000 t la volumul aferent Braziliei în cadrul contingentului tarifar comunitar „zahăr din trestie, brut, destinat rafinării”, menținându-se contingentul actual de 98€/t.La poziția tarifară 1701 1110 se adaugă 250 000 t ( erga omnes ) în cadrul contingentului tarifar comunitar „zahăr din trestie, brut, destinat rafinării”, menținându-se contingentul actual de 98€/t.Prezentul acord intră în vigoare la două luni cel târziu de la data semnării scrisorii de către Brazilia.În numele Comunității EuropeneB. Scrisoare din partea BrazilieiLocul, dataStimate domnule,În ceea ce privește scrisoarea dumneavoastră având următorul conținut:„În urma negocierilor purtate în temeiul articolului XXIV alineatul (6) și articolului XXVIII din Acordul General pentru Tarife și Comerț 1994 (GATT) referitor la modificarea listelor de angajamente ale Republicii Bulgaria și ale României în cadrul procesului lor de aderare la Uniunea Europeană, Comunitatea Europeană și Brazilia convin asupra următoarelor puncte:Comunitatea Europeană va include în lista sa de angajamente, pentru teritoriul vamal al CE-27, următoarele modificări:Includerea în lista de angajamente CE-27 a concesiilor cuprinse în lista de angajamente CE-25.La pozițiile tarifare 0201 3000, 0202 3090, 0206 1095 și 0206 2991 se adaugă 5 000 t la volumul aferent Braziliei în cadrul contingentului tarifar comunitar „carne dezosată de calitate superioară de animale din specia bovine, proaspătă, refrigerată sau congelată”, menținându-se contingentul actual de 20%.La poziția tarifară 0202 3090 se adaugă 9 000 t ( erga omnes ) în cadrul contingentului tarifar comunitar „carne de animale din specia bovine, congelată”, menținându-se contingentul actual de 20% sau de 20% + 45% din nivelul specific al taxei.La poziția tarifară 0207 1410 se adaugă 2 500 t la volumul aferent Braziliei în cadrul contingentului tarifar comunitar „bucăți de carne de cocoși și de găini”, menținându-se contingentul actual de 0%.La poziția tarifară 0207 2710, se creează un volum aferent unei țări (Brazilia) de 2 500 t în cadrul contingentului tarifar comunitar „bucăți de carne de curcani și de curci, congelate”, menținându-se contingentul actual de 0%.La poziția tarifară 1701 1110 se adaugă 300 000 t la volumul aferent Braziliei în cadrul contingentului tarifar comunitar „zahăr din trestie, brut, destinat rafinării”, menținându-se contigentul actual de 98€/t.La poziția tarifară 1701 1110 se adaugă 250 000 t ( erga omnes ) în cadrul contingentului tarifar comunitar „zahăr din trestie, brut, destinat rafinării”, menținându-se contingentul actual de 98€/t.Prezentul acord intră în vigoare la două luni de la data semnării scrisorii de către Brazilia.”Am onoarea să confirm că guvernul pe care îl reprezint este de acord cu conținutul acestei scrisori.În numele Braziliei [1] JO L 184, 17.7.1999, p. 23.[2] JO L 299, 16.11.2007, p. 1.


				|

		52013PC0325

			Propunere de DECIZIE A CONSILIULUI privind semnarea, în numele Uniunii Europene, a Convenției de la Minamata privind mercurul /* COM/2013/0325 final - 2013/0168 (NLE) */

			   	EXPUNERE DE MOTIVE
Mercurul și majoritatea compușilor
săi sunt foarte toxici atât pentru om, cât și pentru ecosisteme
și fauna și flora sălbatică. Prin
urmare, acest element chimic a fost recunoscut încă din 2003 ca fiind o
substanță de interes global de către Programul Organizației
Națiunilor Unite pentru Mediu (UNEP)[1] și acesta face
obiectul, la nivelul UE, al unui set cuprinzător de măsuri de control
în cadrul Strategiei comunitare privind mercurul (denumită în continuare
„strategia”), adoptată în 2005[2].
Pe baza abordării politice definite în
strategie, UE a solicitat încă din 2005 negocierea unui instrument mondial
privind mercurul, obligatoriu din punct de vedere juridic, sub auspiciile UNEP. Mercurul este persistent, iar emisiile de mercur în
aer sunt supuse transportului atmosferic la mare distanță, duc la
depuneri peste tot în lume, precum și la acumularea în lanțul
alimentar, în special în pește. Prin
urmare, măsurile limitate exclusiv la aria geografică a UE nu sunt
suficiente pentru a aborda problema mercurului la nivel global.
Poziția generală a UE convenită
(concluziile Consiliului din decembrie 2008) a făcut apel la un instrument
cuprinzător privind mercurul, care să cuprindă acțiuni
pentru: reducerea aprovizionării cu mercur; reducerea
cererii de mercur pentru produse și procese de producție; reducerea comerțului internațional cu
mercur; reducerea emisiilor atmosferice de
mercur; realizarea unei bune gestionări
din punctul de vedere al protecției mediului a deșeurilor care
conțin mercur; găsirea unor
soluții adecvate din punctul de vedere al protecției mediului pentru
stocarea mercurului; găsirea unei
soluții de reabilitare a siturilor contaminate și
sporirea cunoștințelor în domeniu. În
concluziile sale din iunie 2012, Consiliul a subliniat importanța
continuării participării active la negocierile privind toate
elementele viitoarei convenții la nivel mondial privind mercurul.
Prin Decizia Consiliului de administrație
GC 25/5 din februarie 2009, UNEP a instituit un Comitet interguvernamental de negociere
(CIN) căruia i‑a conferit un mandat extins în mod similar, în
vederea elaborării unui instrument cuprinzător obligatoriu din punct
de vedere juridic la nivel mondial privind mercurul.
În baza acestui mandat, au avut loc cinci CIN:
CIN-1 la Stockholm, în iunie 2010, CIN-2 în orașul Chiba, Japonia, în
ianuarie 2011, CIN-3 în Nairobi, Kenya, în noiembrie 2011, CIN-4 între 27 iunie
și 2 iulie 2012 la Punta del Este, Uruguay și, în cele din urmă,
CIN-5 la Geneva, între 13 și 18 ianuarie 2013.
La 14 decembrie 2010, Consiliul a autorizat
Comisia să participe, în numele UE, în ceea ce privește aspectele
care țin de competența Uniunii și pentru care Uniunea a adoptat
norme, la negocierile cu privire la un instrument obligatoriu din punct de
vedere juridic privind mercurul, în consultare cu un comitet special al
reprezentanților statelor membre și în conformitate cu directivele de
negociere care figurează în addendumul la această autorizare.
CIN-5 s‑a încheiat, conform planului, prin
convenirea textului unui instrument cuprinzător obligatoriu din punct de
vedere juridic la nivel mondial privind mercurul, precum Convenția de la
Minamata privind mercurul, îndeplinind astfel mandatul acordat prin decizia
25/5 a Consiliului de administrație al UNEP de a încheia procesul de
negociere înainte de cea de-a 27-a sesiune ordinară a Consiliului de
administrație al UNEP (Nairobi, 18-22 februarie 2013).
Uniunea a reprezentat un factor‑cheie
pentru desfășurarea acestui proces de negociere și a contribuit
activ la rezultatul acestuia, care este în conformitate cu directivele de
negociere adresate Comisiei.
Cea de-a 27-a sesiune a Consiliului de
administrație al UNEP a salutat finalizarea procesului de negociere
și a solicitat directorului executiv să organizeze o
conferință a plenipotențiarilor pentru adoptarea convenției
și pentru deschiderea spre semnare a acesteia.
Noua convenție privind mercurul va fi
deschisă spre semnare în cadrul unei conferințe diplomatice, care
urmează să aibă loc la Kumamoto (Japonia), între 7 și 11
octombrie 2013. Aceasta se va numi „Convenția de la Minamata privind
mercurul”, după orașul din apropierea localității Kumamoto,
unde în anii 1950 a avut loc cel mai grav accident de poluare cu mercur.
Conținutul convenției privind mercurul
este în concordanță cu poziția generală a UE, astfel cum a
fost convenită de Consiliu în 2008 și confirmată în 2012.
Având în vedere cele de mai sus, este adecvat ca
un reprezentant al Uniunii Europene să semneze, sub rezerva concluziilor
ulterioare, Convenția de la Minamata privind mercurul.
2013/0168 (NLE)
Propunere de
DECIZIE A CONSILIULUI
privind semnarea, în numele Uniunii Europene,
a Convenției de la Minamata privind mercurul
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 192 alineatul (1),
coroborat cu articolul 218 alineatul (5),
având în vedere propunerea Comisiei Europene,
întrucât:
(1)       Mercurul și
compușii săi sunt foarte toxici pentru sănătatea omului,
animalelor și plantelor și face obiectul reglementării în cadrul
Uniunii Europene menite să protejeze sănătatea umană
și mediul.
(2)       Consiliul de
administrație al Programului Organizației Națiunilor Unite
pentru Mediu (UNEP) a solicitat, în 2009, directorului executiv să
instituie un comitet interguvernamental de negociere mandatat să elaboreze
un instrument obligatoriu din punct de vedere juridic la nivel mondial privind
mercurul, având ca obiectiv finalizarea lucrărilor sale înainte de cea
de-a 27-a sesiune ordinară a Consiliului de administrație din 2013.
(3)       În decembrie 2010, Consiliul
a autorizat Comisia să participe, în numele Uniunii, în ceea ce
privește aspectele care țin de competența Uniunii și pentru
care Uniunea a adoptat norme, la negocierile cu privire la un instrument obligatoriu
din punct de vedere juridic privind mercurul, în conformitate cu directivele de
negociere care figurează în addendumul la această autorizare.
(4)       Procesul de negociere a fost
finalizat cu succes, conform planificării inițiale, la cea de‑a
cincea sesiune a Comitetului interguvernamental de negociere care a avut loc la
Geneva între 13 și 18 ianuarie 2013.
(5)       Uniunea a reprezentat un
factor‑cheie pentru desfășurarea acestui proces de negociere
și a contribuit activ la rezultatul acestuia, care este în conformitate cu
directivele de negociere adresate Comisiei.
(6)       Consiliul, în cadrul celei de‑a
3 233‑a sesiune din 21 martie 2013, a salutat rezultatul procesului
de negociere.
(7)       Instrumentul obligatoriu din
punct de vedere juridic la nivel mondial privind mercurul va fi deschis spre
semnare în cadrul unei conferințe diplomatice desfășurate la
Kumamoto (Japonia) între 7 și 11 octombrie 2013, sub numele de
Convenția de la Minamata privind mercurul.
(8)       Prin urmare, convenția
ar trebui semnată în numele Uniunii, sub rezerva încheierii sale la o
dată ulterioară,
ADOPTĂ PREZENTA DECIZIE:
Articolul 1
Se aprobă în numele Uniunii semnarea
Convenției de la Minamata privind mercurul, sub rezerva încheierii
convenției menționate.
Textul convenției care urmează a fi
semnată este anexat la prezenta decizie.
Articolul 2
Secretariatul General al Consiliului
stabilește instrumentul prin care se acordă puteri depline în vederea
semnării convenției persoanei indicate de negociatorul
convenției, sub rezerva încheierii acesteia.
Articolul
3
Prezenta decizie intră în vigoare la data
adoptării.
Adoptată la Bruxelles,
                                                                       Pentru
Consiliu
                                                                       Preşedintele
ANEXĂ
(textul Convenției de la Minamata
privind mercurul)
[1]               Decizia
Consiliului de administrație al UNEP 23/9
[2]               COM(2005)
20 final, 28.1.2005; revizuită prin COM(2010) 723 final, 7.12.2010